Alhamdulillah ulon pujoe Po
Tuhan keuh sidroe nyang peujeut donya
Nyang peujeut tanyoe mandum sinaro
Nyang peujet uroe malam gulita
Hudep lam donya adun ngon adoe
Mandum geu atoe uleh Rabbana
Hudep ngon mate kaya ngon rugoe
Mandum hai cutpo teukeudi kana
Ta cok iktibar malam ngon uroe
Meubek le laloe sibok keu donya
Donya ta pubuet seukeudar adoe
Pangkai ta puwo u alam baqa
Tacok I’tibar bak asoe nanggroe
Mate hai adoe dum manusia
Asai trok janji tanyoe deungon Po
Hana mesidro nyang jet meudawa
Wate ka mate geutanyoe ta woe
Menghadap sidroe Allah nyang Esa
Lheuh geuseumayang wareh sinaroe
Tanyoe syit sidroe lam kubu geuba
Hana nyang ta ba sinoe di nanggroe
Peuratah busoe tinggai semua
Kurusi jati rumoh meuligoe
Mandum tan puwoe tinggai di donya
Honda sitangen tanoh ngon moto
Keude ngon toko tinggal semua
Bajee ija kroeng pawon meutaloe
Incin bak jaroe hana syit taba
Nyang na syit taba menghadap Po
Amalan tanyoe ubit ngon raya
Menyoe na seudeukah didalam nanggroe
Pangkai ta puwo ‘oh mate gata
Menyoe na aneuk shaleh meusidroe
Nyang keuh samlakoe nyang tulong poma
Nyang intan do’a sabe tiep uroe
Yasin bak jaroe jibaca keu poma
Jikirem do’a jibeuot jaroe
Ie mata rangroe jile meujumba
Jilake ampon dosa poma droe
Bak Allah sidroe neu tulong hamba
Nyang keuh meunan tamsilan bagoe
Reviuw tawoe u alam baqa
Han pue lam donya ta peucangklak droe
Desya meu taloe wahe syedara
Kajeut ta beudoh taubat bek tuwoe
Do’a nibak Po beu ampon desya
Desya neuampon hudep bek kasyoe
Ibadah bek beu-o wahe eu makwa
Oh wate ta beut doa bek tuwoe
Bismillah adoe await ta baca
Haba kaabeh meuah hai cutpoe
Lon beuot jaroe permisi sigra
Neuheun, 03 November 2022
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn mlt_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn